**020 42 URED ZA PROTOKOL**

**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA**

***Obrazloženje ostvarenja prihoda i rashoda, primitaka i izdataka u izvještajnom razdoblju***

**PRIHODI I PRIMICI**

Ured za protokol ostvaruje prihode u okviru skupine 67 Prihodi iz proračuna te izvora financiranja 11 Opći prihodi i primici.

Prihodi iz proračuna u prvom polugodištu 2024. godine ostvareni su u iznosu od 178.920,85 eura.

**RASHODI I IZDACI**

Ukupno planirani rashodi odnose se na administraciju i upravljanje Uredom u obavljanju stručnih, organizacijskih i tehničkih poslova protokola za potrebe Vlade Republike Hrvatske, predsjednika Vlade Republike Hrvatske te potpredsjednice/ka Vlade Republike Hrvatske.

Ukupni rashodi u prvom polugodištu 2024. godine izvršeni su u iznosu od 178.920,85 eura, što je 43,18% ukupno planiranih financijskih sredstava za 2024. godinu. U odnosu na isto razdoblje prethodne godine ukupni rashodi su veći za 30,24%.

**Rashodi poslovanja**

Rashodi poslovanja u prvom polugodištu 2024. godine izvršeni su u iznosu od 178.920,85 eura što je 43,91% planiranih financijskih sredstava za 2024. godinu u okviru rashoda poslovanja. U odnosu na isto razdoblje prethodne godine rashodi poslovanja su veći za 30,24%.

***Rashodi za zaposlene***

Rashodi za zaposlene u prvom polugodištu 2024. godine izvršeni su u iznosu 137.777,80 eura što je 51,07% planiranih financijskih sredstava za zaposlene. U odnosu na isto razdoblje prethodne godine rashodi za zaposlene su veći za 28,04%. Navedeno povećanje rezultat je povećanja broja državnih službenika, povećanja osnovice sukladno Dodatku III. Kolektivnog ugovora za državne službenike i namještenike (Narodne novine, broj 128/2023), povećanja koeficijenata državnim službenicima sukladno Zakonu o plaćama u državnoj službi i javnim službama („Narodne novine“ broj 155/2023) i Uredbi o nazivima radnih mjesta, uvjetima za raspored i koeficijentima za obračun plaće u državnoj službi (“Narodne novine” broj 22/2024) te isplate godišnje nagrade za uskršnje blagdane sukladno Dodatku III. Kolektivnom ugovoru za državne službenike i namještenike (Narodne novine, broj 128/2023).

***Materijalni rashodi***

Materijalni rashodi u prvom polugodištu 2024. godine izvršeni su u iznosu od 41.141,74 eura što je 29,90% planiranih financijskih sredstava za 2024. godinu za materijalne rashode. U odnosu na isto razdoblje prethodne godine materijalni rashodi su veći za 38,28%.

U prvom polugodištu 2024. godine sredstva su utrošena za službena putovanja u zemlji i inozemstvu sukladno aktivnostima predsjednika Vlade, za ZET prijevoz, uredski materijal, zastave i radnu odjeću, telekomunikacijske usluge i tiskovine, usluge prijevoda i tiskanja, nabavu protokolarnih poklona i vijenaca. Napominjemo kako izvršenje materijalnih rashoda ovisi o programima predsjednika Vlade Republike Hrvatske te potpredsjednice/ka Vlade Republike Hrvatske.

***Financijski rashodi***

Financijski rashodi u prvom polugodištu 2024. godine utrošeni su u iznosu od 1,31 eura što predstavlja 1,49% planiranih financijskih sredstava za 2024. godinu u okviru financijskih rashoda. Utrošena sredstva odnose se na plaćanje zateznih kamata za VISA karticu.